ગાંધીનગર, 8 જુલાઇ : ગુજરાતના પ્રથમ મહિલા મુખ્યમંત્રી આનંદીબેન પટેલના આગેવાનીમાં સરકારે માત્ર માનવધનના કલ્યાણ નહીં પરંતુ પશુધનના કલ્યાણને માટે પણ વિચારવાનું અને પગલાં લેવાનું શરૂ કર્યું છે. આ માટે આનંદીબહેન પટેલે આંશિક રીતે દુષ્કાળગ્રસ્ત કચ્છ જિલ્લા માટેની રૂપિયા 345 કરોડની લખપત-અબડાસા વોટર સપ્લાય રિમોડલિંગ સ્કીમને મંજૂરી આપી દીધી છે. આ યોજના પ્રારંભમાં પાઇલોટ પ્રોજેક્ટ તરીકે અમલમાં મૂકાશે. તેની સફળતાને આધારે અન્ય વિસ્તારોમાં અમલીકરણનો નિર્ણય લેવાશે.